CELEX: C2006/048/28
Language: fi
Date: 2006-02-25 00:00:00
Title: Asia C-425/05: Euroopan yhteisöjen komission  29.11.2005  Irlantia vastaan nostama kanne

25.2.2006   
            
            
               FI
            
            
               Euroopan unionin virallinen lehti
            
            
               C 48/15
            
         Euroopan yhteisöjen komission 29.11.2005 Irlantia vastaan nostama kanne
   (Asia C-425/05)
   (2006/C 48/28)
   Oikeudenkäyntikieli: englanti
   Euroopan yhteisöjen komissio on nostanut 29.11.2005 Euroopan yhteisöjen tuomioistuimessa kanteen Irlantia vastaan. Kantajan asiamiehinä ovat Ulrich Wölker ja Michael Shotter, prosessiosoite Luxemburgissa.
   Kantaja vaatii, että yhteisöjen tuomioistuin
   
               1)
            
            
               toteaa, että Irlanti ei ole noudattanut otsonikerrosta heikentävistä aineista 29 päivänä kesäkuuta 2000 annetun Euroopan parlamentin ja neuvoston asetuksen (EY) N:o 2037/2000 (1) 4 artiklan 2 kohdan iii alakohdan, 4 artiklan 4 kohdan iv alakohdan, 5 artiklan 3 kohdan ja 20 artiklan 3 kohdan mukaisia velvoitteitaan, koska se ei ole toimittanut asetuksen 4 artiklan 2 kohdan iii alakohdassa mainittuja metyylibromidia koskevia tietoja, asetuksen 4 artiklan 4 kohdan iv alakohdassa ja 5 artiklan 3 kohdassa mainittuja haloneja koskevia tietoja eikä asetuksen 20 artiklan 3 kohdassa mainittuja tietoja maahantuotujen valvottujen aineiden pistokokein suoritettavien tarkastusten aikatauluista ja niiden tuloksista
            
         
               2)
            
            
               velvoittaa Irlannin korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Asetuksen 4 artiklan 2 kohdan iii alakohdassa, 4 artiklan 4 kohdan iv alakohdassa, 5 artiklan 3 kohdassa ja 20 artiklan 3 kohdassa säädetään, että komissiolle on toimitettava tietoja, jotka koskevat tärkeimpiä asetuksen soveltamisalaan kuuluvia seikkoja. Näiden tietojen — eli vuotuisten tietojen, jotka koskevat metyylibromidia ja haloneja sekä maahantuotujen valvottujen aineiden pistokokein suoritettavien tarkastusten aikatauluja ja niiden tuloksia — toimittaminen on keskeistä asetuksessa vahvistettujen tavoitteiden saavuttamiseksi ja niiden velvoitteiden, joista Euroopan yhteisö on ottanut vastatakseen otsonikerroksen suojelua koskevan Wienin yleissopimuksen mukaisesti, sekä otsonikerrosta heikentävistä aineista tehtyyn Montrealin lisäpöytäkirjaan perustuvien velvoitteiden täyttämiseksi; yhteisö on hyväksynyt sekä yleissopimuksen että lisäpöytäkirjan neuvoston päätöksellä 88/540/ETY. (2)
   
   Irlanti ei ole tähän päivään mennessä toimittanut komissiolle asetuksen edellä mainituissa artikloissa edellytettyjä tietoja.
   
      (1)  Otsonikerrosta heikentävistä aineista 29 päivänä kesäkuuta 2000 annettu Euroopan parlamentin ja neuvoston asetus (EY) N:o 2037/2000 (EYVL L 244, 29.9.2000, s. 1)
   
      (2)  EYVL L 297, 31.10.1998, s. 8